חוק איסור פרסום מידע לגבי נפגעים

{{ח:התחלה}}
{{ח:כותרת|חוק איסור פרסום מידע לגבי נפגעים, התשפ״ב–2022}}

{{ח:פתיח-התחלה}}
{{ח:מאגר|2194944}} {{ח:תיבה|ס״ח תשפ״ב, 1002|חוק איסור פרסום מידע לגבי נפגעים|https://fs.knesset.gov.il/24/law/24_lsr_645254.pdf}}; {{ח:תיבה|תשפ״ג, 20|חוק לעניין ועדות הכנסת (תיקוני חקיקה והוראת שעה)|https://fs.knesset.gov.il/25/law/25_lsr_1783627.pdf}}.

''עדכון סכומים:'' {{ח:תיבה|י״פ תשפ״ג, 2601|הודעה על סכום פיצויים מעודכן|https://olaw.org.il/yalkut/yalkut-11017.pdf}}; {{ח:תיבה|תשפ״ד, 2348|הודעה על סכום פיצויים מעודכן|https://olaw.org.il/yalkut/yalkut-11951.pdf}}; {{ח:תיבה|תשפ״ה, 2306|הודעה על סכום פיצויים מעודכן|https://olaw.org.il/yalkut/yalkut-13044.pdf}}; {{ח:תיבה|תשפ״ו, 2328|הודעה על סכום פיצויים מעודכן|https://olaw.org.il/yalkut/yalkut-14101.pdf}}.
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשפ״ג}}
{{ח:ת}} בחוק זה –
{{ח:ת|סוג=הגדרה}} ”בני משפחה“ – בן זוג, בת זוג, הורה, בן, בת, אח ואחות;
{{ח:ת|סוג=הגדרה}} ”ועדת הבריאות“ – ועדת הבריאות של הכנסת;
{{ח:ת|סוג=הגדרה}} ”נפגע“ – כל אחד מאלה:
{{ח:תתת|(1)}} חייל, שוטר, סוהר או לוחם אש שנספה או שנפצע פציעה קשה;
{{ח:תתת|(2)}} אדם שנרצח או שנפצע פציעה קשה בפעולת איבה;
{{ח:תתת|(3)}} אדם שנהרג או שנפצע פציעה קשה באירוע פתאומי;
{{ח:ת|סוג=הגדרה}} ”השר“ – שר המשפטים.

{{ח:סעיף|2|איסור פרסום מידע לגבי נפגעים}}
{{ח:תת|(א)}} לא יפרסם אדם את שמו הפרטי או את שם משפחתו של נפגע וכל מידע אחר העלול להביא לידי זיהויו של הנפגע על ידי כלל הציבור, ובכלל זה סביבתו הקרובה, כל עוד גורם רשמי לא אישר שנמסרה הודעה מטעם גורם רשמי לבני משפחתו של הנפגע בדבר פגיעתו; בסעיף זה, ”גורם רשמי“ – צבא הגנה לישראל, משטרת ישראל, שירות בתי הסוהר, הרשות הארצית לכבאות והצלה או רשות מקומית.
{{ח:תת|(ב)}} איסור הפרסום כאמור בסעיף קטן (א) לא יחול –
{{ח:תתת|(1)}} בחלוף 24 שעות ממועד הפגיעה;
{{ח:תתת|(2)}} על הנפגע, על בני משפחתו ועל מידע שהם התירו לפרסם.
{{ח:תת|(ג)}} על אף האמור בסעיף קטן (ב)(1), השר, באישור ועדת הבריאות, רשאי לקבוע כי במקרים חריגים או בנסיבות חריגות שיקבע, איסור הפרסום כאמור בסעיף קטן (א) יחול כל עוד לא ניתן אישור כאמור באותו סעיף קטן, אף בחלוף 24 שעות ממועד הפגיעה, והכול כפי שקבע.
{{ח:תת|(ד)}} אין בהוראות סעיף זה כדי להתיר פרסום מידע שאין לפרסמו לפי כל דין, ובכלל זה {{ח:חיצוני|חוק זכויות החולה|חוק זכויות החולה, התשנ״ו–1996}}, {{ח:חיצוני|חוק הגנת הפרטיות|וחוק הגנת הפרטיות, התשמ״א–1981}}, או שאין לפרסמו על פי כללי אתיקה.

{{ח:סעיף|3|סייגים לאיסור הפרסום}}
{{ח:ת}} אין בהוראות חוק זה כדי למנוע –
{{ח:תת|(1)}} מאדם לעשות מעשה שהוסמך לעשותו על פי דין;
{{ח:תת|(2)}} מאדם להעביר מידע הנדרש לשם מתן טיפול רפואי, בהיקף המזערי הנדרש לשם כך;
{{ח:תת|(3)}} מכוחות הביטחון וההצלה או ממי שפועל מטעמם להעביר מידע בהיקף המזערי הנדרש לשם מילוי תפקידם; בסעיף זה, ”כוחות הביטחון וההצלה“ – כהגדרתם {{ח:חיצוני|חוק איסור הפליה במוצרים, בשירותים ובכניסה למקומות בידור ולמקומות ציבוריים|בחוק איסור הפליה במוצרים, בשירותים ובכניסה למקומות בידור ולמקומות ציבוריים, התשס״א–2000}};
{{ח:תת|(4)}} פרסום של מועד ומקום לוויה של נפגע שנפטר;
{{ח:תת|(5)}} פרסום מידע שקבע השר, באישור ועדת הבריאות, אם קבע.

{{ח:סעיף|4|עוולה אזרחית}}
{{ח:ת}} פרסום בניגוד להוראות {{ח:פנימי|סעיף 2|סעיף 2}} הוא עוולה אזרחית, והוראות {{ח:חיצוני|פקודת הנזיקין|פקודת הנזיקין [נוסח חדש]}}, יחולו עליו, בשינויים המחויבים ובכפוף להוראות חוק זה.

{{ח:סעיף|5|הגשת תובענה}}
{{ח:ת}} תובענה לפי חוק זה יכול שתוגש על ידי הנפגע או על ידי בני משפחתו.

{{ח:סעיף|6|פיצוי ללא הוכחת נזק|תיקון: [י״פ הודעות]}}
{{ח:תת|(א)}} בתובענה על הפרת הוראות {{ח:פנימי|סעיף 2|סעיף 2}}, בית המשפט רשאי לפסוק לתובע פיצויים ללא הוכחת נזק בסכום שלא יעלה על 10,000 שקלים חדשים {{ח:הערה|(נכון לשנת 2022; בשנת 2026, 11,518 ש״ח)}}.
{{ח:תת|(ב)}} בבוא בית המשפט לפסוק פיצויים ללא הוכחת נזק כאמור בסעיף קטן (א), רשאי הוא להתחשב, בין השאר, בהיקף ההפרה, בחומרתה ובנסיבותיה ובמספר התביעות שהוגשו נגד הנתבע לגבי אותו נפגע.
{{ח:תת|(ג)}} סכום הפיצוי כאמור בסעיף קטן (א) יעודכן ב־1 בינואר של כל שנה (להלן – יום העדכון) בהתאם לשיעור שינוי המדד הידוע ביום העדכון לעומת המדד שהיה ידוע ביום 1 בינואר של השנה הקודמת, ויעוגל לשקל החדש השלם הקרוב; בסעיף זה, ”מדד“ – מדד המחירים לצרכן שמפרסמת הלשכה המרכזית לסטטיסטיקה; המנהל הכללי של משרד המשפטים יפרסם ברשומות הודעה על הסכום המעודכן כאמור.

{{ח:סעיף|7|שמירת דינים}}
{{ח:ת}} אין בהוראות חוק זה כדי לגרוע מהוראות כל דין.

{{ח:סעיף|8|ביצוע ותקנות}}
{{ח:ת}} השר ממונה על ביצוע חוק זה והוא רשאי, באישור ועדת הבריאות, להתקין תקנות בכל עניין הנוגע לביצועו, ובכלל זה הוראות בעניין פרסום של מידע שלא יראו אותו כפרסום בניגוד להוראות {{ח:פנימי|סעיף 2|סעיף 2}}.

{{ח:סעיף|9|תחילה}}
{{ח:ת}} תחילתו של חוק זה ב־1 בחודש שלאחר שלושה חודשים מיום פרסומו.
{{ח:ת}} {{ח:הערה|(החוק פורסם ביום 6.7.2022 ותחילתו ביום 1.11.2022).}}

{{ח:חתימות|התקבל בכנסת ביום א׳ בתמוז התשפ״ב (30 ביוני 2022).}}
* '''יאיר לפיד'''
ראש הממשלה
* '''גדעון סער'''
שר המשפטים
* '''יצחק הרצוג'''
נשיא המדינה
* '''מיקי לוי'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]